# Daniel Climent i Giner

Daniel Climent i Giner (Alacant, 21 de gener de 1952) és un educador, investigador i divulgador valencià, pioner en el camp de l'etnobotànica al País Valencià, en particular a les comarques del migjorn.
Llicenciat en Ciències Químiques i especialitzat en bioquímica, durant la seua carrera ha combinat la docència amb la recerca i divulgació científica i cultural. Els seus treballs han sigut recollits en forma de llibres, publicacions a revistes especialitzades, conferències, presentacions i intervencions televisives, entre d'altres.
El seu llibre Les nostres plantes és reconegut com a precursor de la literatura d'investigació i divulgació científica en llengua catalana a Alacant i com a un referent de l'etnobotànica valenciana.

## Biografia
### Carrera divulgadora i investigadora

Daniel Climent i Giner ha destacat com a investigador, recuperador i divulgador del llegat etnobotànic del migjorn valencià.
El seu primer llibre, Les nostres plantes (1985), és reconegut com a precursor de la literatura d'investigació i divulgació científica en llengua catalana a Alacant i és amplament referenciat per autors i investigadors nacionals i internacionals. L'autor i etnobotànic valencià Joan Pellicer i Bataller es va referir a ell com a "el llibre sobre plantes valencianes que ha fet més ressò i té més anomenada". Altres de les seues publicacions com Les formacions vegetals de la ciutat d'Alacant (1990) o Herbari: viure amb les plantes (2012) són també considerades referents divulgatius d'etnobotànica als Països Catalans.
L'activitat divulgadora d'en Daniel Climent i Giner ha cobert també àrees com història i didàctica de les ciències, gastronomia i cultura, calendaris i cronologia, i religió i natura. Aquesta tasca l'ha desenvolupada com a ponent, participant i/o organitzador de conferències, cursos, xarrades, visites de camp, i a través del seu canal a YouTube amb més de mil vídeos divulgatius.
Daniel Climent i Giner és col·laborador habitual de diverses publicacions de divulgació científica i cultural com ara Mètode, Saó, Espores, o Quaderns de Migjorn, entre d'altres. També ha intervingut en programes televisius a Punt 2, Antena 3 i À Punt.

### Carrera docent

Daniel Climent i Giner va dedicar gran part la seua carrera professional a la docència i la formació del professorat a Alacant.
Va començar la seua carrera com a professor de Ciències de la Natura al Instituto Femenino (1974-79) i l'Institut Miguel Hernández (1979-86) d'Alacant. Fundador de les Escoles d'Estiu de Dénia (1981) i Elx (1983), el 1982 esdevingué el primer professor d'institut en impartir classes de ciències en valencià a Alacant.
El 1986 va ser nomenat director del Centre de Professors (CEP) d'Alacant, càrrec que va ocupar fins a 1993. Eixe any va tornar a les aules com a Catedràtic de Ciències de la Natura i Biologia a l'Institut Badia del Baver, on va exercir la docència fins que es va retirar l'any 2012. Des de llavors ha sigut professor a la Universitat Permanent de la Universitat d'Alacant (UPUA) en repetides ocasions.
Daniel Climent i Giner és autor i coautor de diversos llibres de text de secundària a l'àrea de les ciències la natura.

## Referències

* 1 2 3 «El Tempir atorgarà el guardó Migjorn a Daniel Climent», 05-11-2014. [Consulta: 11 gener 2022].
* ↑ «WorldCat.org - Climent i Giner, Daniel.» (en anglès). [Consulta: 11 gener 2022].
* ↑ «Dialnet - Articulos de revistas - Daniel Climent Giner» (en castellà). [Consulta: 11 gener 2022].
* ↑ «WorldCat.org - Climent Giner, Daniel» (en anglès). [Consulta: 11 gener 2022].
* 1 2 Climent i Giner, Daniel. Les nostres plantes. Alacant: Institut d'Estudis Juan Gil-Albert, 1985. ISBN 978-84-00-05904-0.
* ↑ Climent i Giner, Daniel. Les Nostres plantes: una aproximació multidisciplinar al món vegetal de les nostres terres. Alacant: Aguaclara, 1992. ISBN 978-84-8018-021-4.
* 1 2 Rodríguez-Bernabeu, Emili. Alacant contra València. Universitat de València, 2005, p. 170. ISBN 978-84-370-6102-3.
* 1 2 «Punt 2 - Entrevista a Daniel Climent sobre el llibre "Les nostres plantes"». [Consulta: 11 gener 2022].
* ↑ «Les nostres plantes. Daniel Climent - Cerca de Google». [Consulta: 11 gener 2022].
* ↑ Murad, Ferid; Atta-ur-Rahman; Bian, Ka. Herbal Medicine: Back to the Future: Volume 2, Vascular Health (en anglès). Bentham Science Publishers, 2019-07-17, p. 28, ref [127]. ISBN 978-981-14-0373-6.
* ↑ «Joan Pellicer -- Entrevista a Daniel Climent sobre Etnobotànica.». Punt 2. [Consulta: 11 gener 2022].
* ↑ Climent i Giner, Daniel; Martín, Carles. Les Formacions vegetals de la ciutat d'Alacant. Alacant: Patronat Municipal del 5é Centenari de la Ciutat d'Alacant, 1990. ISBN 978-84-505-9416-4.
* ↑ Climent i Giner, Daniel, Zurriaga i Agustí, Ferran. Herbari, viure amb les plantes. València: Universitat de València, 2012. ISBN 978-84-370-9041-2.
* ↑ Vallès i Xirau, Joan. Etnobotànica: persones, plantes, cultura i benestar :: aspectes generals, i situació i perspectives als Països Catalans. Institut d'Estudis Catalans, 2019-04-10. ISBN 978-84-9965-469-0.
* ↑ «Els nostres divulgadors científics i culturals». Institut d'Estudis Catalans. [Consulta: 11 gener 2022].
* ↑ «Daniel Climent Giner - YouTube». [Consulta: 11 gener 2022].
* ↑ «Daniel Climent Giner, Autor a Revista Mètode». [Consulta: 11 gener 2022].
* ↑ «Daniel Climent Giner, autor a Revista Saó». [Consulta: 11 gener 2022].
* ↑ «Autor a Espores, Daniel Climent Giner,», 19-08-2021. [Consulta: 11 gener 2022].
* ↑ «Quaderns de Migjorn: revista d'estudis comarcals del sud del País Valencià». Biblioteca Virtual Miguel de Cervantes.
* ↑ «Espejo Público -- Entrevista a Daniel Climent sobre el dia de Difunts». Antena 3, 2005. [Consulta: 11 gener 2022].
* ↑ «Daniel Climent a l'institut. Punt 2». [Consulta: 11 gener 2022].
* ↑ Climent i Giner, Daniel. La recerca de regularitats en la natura ciències de la natura. Alacant: Aguaclara, 1996. ISBN 978-84-8018-104-4.
* ↑ Climent i Giner, Daniel. ¿En qué mundo vives?: Biología y Geología, 4o. ESO (en castellà). Alacant: Aguaclara, 1999. ISBN 978-84-8018-166-2.

## Enllaços externs

* Les nostres plantes. Institut de Cultura Juan Gil Albert, 1986. (Edició Digital - Biblioteca Cervantes Virtual)
* Canal d'etnobotànica i divulgació científica i cultural de Daniel Climent i Giner - Youtube.
* Fundación Dialnet - Publicacions de Daniel Climent i Giner.